hu en en hu sk hu hu hu hu de en sk hu hu hu hu de hu hu hu hu en hu hu hu de hu hu hu hu en hu hu hu hu hu en hu hu hu hu hu de hu hu uk hu hu en sk hu en hu hu en sk hu hu fr hu
Évszázados romokból épült luxusotthon Angliában - Hamu és Gyémánt
modern régi kortárs 17. század 19. század viktoriánus pergamen papír gyár istálló szarvasmarha dizájn építészet anglia london northamptonshire történelem otthon luxus ház
Évszázados romokat kapcsoltak a viktoriánus házhoz
Elhagyatott gyárépületből született különleges luxusotthon
Viktoriánus luxusotthont alakítottak ki egy 17. századi gyárépületből a Londontól 113 kilométerre lévő Northamptonshire városában. A modernül felújított ház egyedi külsejével kitűnik minden környékbeli épület közül.
A Will Gamble Architects tervein alapuló felújítás során a már meglévő viktoriánus házat bővítették a használaton kívüli szarvasmarha-istálló, valamint a régi pergamenüzem romjainak beépítésével. Falak felhúzása helyett az évszázadok óta fennálló helyiségeket faragták.
„Az ügyfél kezdetben teljesen el akarta bontani a romokat egy vadonatúj konstrukció érdekében. Az elhagyatott részeket inkább gátnak, mintsem lehetőségnek tekintette" – kezdte Will Gamble. „Mi ellenben ünneplésre méltó kincsnek véltük ezeket a részeket, így végül a teljes terv vezető vonalává váltak" – árulta el az Architectural Digest-nek az építész.
Az évszázados épület nagyon fontos volt a helyi közösségnek. A régen pergament gyártó üzemről az a hír járta, hogy annak idején a királyi család számára gyártottak ott papírt. A lakosság mozgalmat is szervezett az épület megőrzéséért, így az építőtársaságnak még nehezebb dolga volt rendkívüli terve kivitelezésében.
„A legnagyobb kihívás a meglévő struktúra keretein belüli munka volt. Az utolsó, amit szerettünk volna, hogy az újonnan kialakított részek domináljanak. Valójában pont az ellenkezője volt a tervünk: a modern részek váltak másodlagossá, és a történelem lenyomatai kaptak hangsúlyt." – mondta Gamble.
Miután a 17. századi romokat a 19. századi viktoriánus otthonhoz kapcsolták, a további, belső kialakításokban is a történelmi és modern elemek összekapcsolására törekedtek. Egyedi konyhát is terveztek, amelynek stílusa passzolt az épület külső megjelenéséhez.
„A konyhai bútorzat kialakításánál követtük a történelmi környezetbe helyezett kortárs vonalat. Az volt a cél, hogy a romok egyenetlenségét úgy egészítsük ki egymással, hogy közben egy nagy egészet alkossanak. A faburkolatú ajtók tiszta vonalait például úgy terveztük, hogy szembeálljanak a romok robusztus, szabálytalan falaival." – fejtette ki a szakember.
A modern elemek történelmi környezetbe való illesztése a legjobban talán a konyha közepén álló tartóoszlopon látszik. Kihagyhatatlan jelenléte visszaröpít minket abba az időbe, amikor az épületet papírgyártásra, vagy épp szarvasmarha tartására használták.
modern régi kortárs 17. század 19. század viktoriánus pergamen papír gyár istálló szarvasmarha dizájn építészet anglia london northamptonshire történelem otthon luxus ház
Related Articles From Your Site
A 30 emeletes lakókert apró ökológiai lábnyomot hagy - Hamu és Gyémánt ›
Öt vicces konyhai dizájn tárgy ami feldobja a napod - Hamu és Gyémánt ›
Évtizedekig magyar tulajdonosa volt a legendás Chelsea hotelnek - Hamu és Gyémánt ›
A pisai ferde torony semmi ehhez a felhőkarcolóhoz képest - Hamu és Gyémánt ›
Még nincs vége: több élelmiszer is drágul októbertől
Az ősz legnagyobb sztárja: mézes cékla
Szakértők szerint ezt a 4 dolgot kell betartanunk az igazi megtalálásához
6 udvariasnak tűnő, de valójában kellemetlen szokás a baráti vacsoraesteken
Kádár-kori retro:  így rendeztük be a lakásokat a '80-as években